|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Indikatori bezbednosti saobraćaja**  Indikatori bezbednosti saobraćaja su pokazatelji ponašanja učesnika u saobraćaju, i predstavljaju indirektne pokazatelje stanja bezbednosti saobraćaja u Republici Srbiji.  Na portalu su dostupna tri excel dokumenta sa indikatorima: u vezi sa vožnjom pod uticajem alkohola, prekoračenjem brzine i korišćenjem zaštitnih sistema. U dokumentima je prikazan ID teritorije na koju se indikator odnosi (Srbija ili određena policijska uprava), godina merenja indikatora, vrsta vozila\* u/na kojoj se nalazio učesnik u saobraćaju čije ponašanje je posmatrano, vrsta indikatora, vrednost indikatora na saobraćajnicama u naselju, vrednost indikatora na putevima van naselja, vrednost indikatora na auto putu\*\*, ukupna vrednost indikatora\*\*\*.  \*Kod indikatora u vezi sa vožnjom pod uticajem alkohola nije navedena kategorija vozila, jer se svi indikatori u vezi sa vožnjom pod uticajem alkohola odnose na vozače putničkih automobila.  \*\*Za kategorije vozila za koje nije dozvoljeno kretanje na auto-putu (mopedi), kao i za policijske uprave kroz čiju teritoriju ne prolazi auto put, u koloni auto put nema zapisa,.  \*\*\*Indikatori u vezi sa prekoračenjem brzine se ne agregiraju, odnosno ne postoji kolona „ukupno“, već vrednosti indikatora vode samo pojedinačno (naselje, van naselja, auto put).  Sve vrednosti indikatora izražene su u procentima. Kroz godine se povećavao broj indikatora koji se utvrđuju, pa nisu svi indikatori dostupni za celokupan period. Korišćenje mobilnih telefona se odnosi na procenat vozača u saobraćajnom toku koji koriste mobilni telefon u toku vožnje. Dečiji zaštitni sistemi se odnose na procenat dece koja se prevoze u auto sedištu ili koriste sigurnosni pojas tokom vožnje u putničkom automobilu. Procenat prekoračenja se odnosi na procenat vozača u saobraćajnom toku koji se kreću brzinom većom od dozvoljene. Procenat vozača u saobraćajnom toku koji vozilom upravljaju kada su pod uticajem alkohola utvrđen je posebno za radne dane, vikend, dan, noć, saobraćajnice u naselju, saobraćajnice van naselja, kao i ukupno.  Za svaki od indikatora, vrednosti indikatora su podeljene u pet klasa (1, 2, 3, 4, 5). Vrednost 1 označava klasu sa najboljim vrednostima indikatora, a vrednost 5 klasu sa najlošijim vrednostima indikatora. Svakoj policijskoj upravi je dodeljena klasa, prema vrednosti indikatora na konkretnoj teritoriji. Granice klasa se razlikuju za različite indikatore bezbednosti saobraćaja:  Klase indikatora u vezi sa upotrebom zaštitnih sistema   |  |  | | --- | --- | | Indikator u vezi sa zaštitnim sistemima | Klasa/Boja | | Indikator ≥ 95% | 1 | | 90% ≤ Indikator < 95% | 2 | | 80% ≤ Indikator < 90% | 3 | | 70% ≤ Indikator < 80% | 4 | | Indikator < 70% | 5 |   Klase indikatora u vezi sa upotrebom mobilnih telefona   |  |  | | --- | --- | | Indikator u vezi sa mobilnim telefonima | Klasa/Boja | | Indikator < 1% | 1 | | 1% ≤ Indikator < 2% | 2 | | 2% ≤ Indikator < 3% | 3 | | 3% ≤ Indikator < 4% | 4 | | Indikator ≥ 4% | 5 |   Klase indikatora u vezi sa vožnjom pod uticajem alkohola   |  |  | | --- | --- | | Indikator u vezi sa vožnjom pod uticajem alkohola | Klasa/Boja | | Indikator < 0,05% | 1 | | 0,05% ≤ Indikator < 0,15% | 2 | | 0,15% ≤ Indikator < 0,25% | 3 | | 0,25% ≤ Indikator < 0,35% | 4 | | Indikator ≥ 0,35% | 5 |   Klase indikatora u vezi sa prekoračenjem brzine   |  |  | | --- | --- | | Indikator u vezi sa prekoračenjem brzine | Klasa/Boja | | Indikator < 5% | 1 | | 5% ≤ Indikator < 10% | 2 | | 10% ≤ Indikator < 15% | 3 | | 15% ≤ Indikator < 20% | 4 | | Indikator ≥ 20% | 5 | |